Nacionalismo grego en Chipre

miniatura|250px|O arcebispo Makarios III de Chipre, primeiro presidente do país e considerado o "pai da nación".
O nacionalismo grego chipriota, tamén coñecido como helenismo chipriota, é un nacionalismo étnico que enfatiza a identidade grega de Chipre, o cal contrasta co nacionalismo grego que aspira a integrar Chipre en Grecia como o seu principal obxectivo. Abandonada a idea da Enosis (unificación de Chipre con Grecia), os nacionalistas grego-chipriotas teñen agora o obxectivo dun estado controlado por chipriotas gregos con estreitas relacións con Grecia, a "nai patria". As diferentes variantes do nacionalismo foron defendidas polo Partido Democrático de centro dereita (DIKO), os Novos Horizontes, os socialistas (EDEK), a igrexa ortodoxa grega de Chipre e elementos nacionalistas dentro do Reagrupamento Democrático de centro dereita (DISY).

A invasión turca de Chipre en 1974 levou a unha inicial marxinación do nacionalismo grego-chipriota e ao conseguinte ascenso do chipriotismo, en oposición ao nacionalismo grego tradicional; porén, a elección de Andreas Papandreou como Primeiro Ministro de Grecia coa súa política de "nacionalizar" o problema de Chipre e a súa visita a Chipre en febreiro de 1982 levou a unha renovación do nacionalismo grego-chipriota. Chrysostomos Pericleous, Cyprus Referendum: A Divided Island and the Challenge of the Annan Plan, pp.117-121, 2009 En novembro de 1993, Andreas Papandreu e o presidente de Chipre Glafcos Clerides anunciaron a fusión das políticas exteriores e de defensa gregas e chipriotas, baixo unha nova "Doutrina Espacial Conxunta de Defensa", e en 2004 Chipre converteuse nun membro da Unión Europea, que se consideraba como a mellor alternativa posible a Enosis (o líder turcochipriota Rauf Denktaş chamouno "Enosis pola porta traseira").Christalla Yakinthou, Political Settlements in Divided Societies: Consociationalism and Cyprus, p.203, 2009, quoting Rauf Denktaş

O nacionalismo grego chipriota e o chipriotismo contrastan entre eles, tendo visións diferentes sobre o conflito de Chipre, as súas causas e posibles solucións, correspondente coa oposición política de dereita-esquerda. O eslogan do nacionalismo grego chipriota é "Chipre pertence a Grecia", mentres que para o chipriotismo é "Chipre pertence ao seu pobo".

 Notas 

 Véxase tamén 
 Bibliografía 

Categoría:Nacionalismo grego en Chipre